钦定古今图书集成/明伦汇编/氏族典/第303卷 > 梁士楚
## 钦定古今图书集成/明伦汇编/氏族典/第303卷 > 梁士楚

按《广东通志》：“士楚，字思立，番禺人。举嘉靖壬子乡荐，
授诏安令。时倭寇入犯，及土寇吴平等继孽，四面城
镇，后先被陷。诏以孤城备尝其毒，遇贼辄逃窜。士楚
至大兴教习，民始有勇知方，倭至辄擒获之。后贼复
来，士楚大败之，以忧解。服阕，补福建练兵佥事，转巡
视海道，以平海寇钦赏，升贵州参议，分守思仁，带管”
川东、湖北抚苗道。时诸苗互相煽惑，士楚解而携之，
远近归服。士楚居官忠慎，武略好谋，莅下以恩，所历
皆尸祝焉。著有《木湾集》《沿海要害图说》行世。